**Maidir leis an gciste**

Is ciste é seo a dhíríonn ar réimsí oibre nach bhfuil clúdaithe faoi scéimeanna de chuid Fhoras na Gaeilge. Fáilteofar roimh iarratais a léiríonn:

1. go bhfuil cur chun cinn, cothú agus buanú na Gaeilge mar phríomhaidhm den tionscadal a bhfuil deontas á lorg ina leith
2. go bhfuil an tionscadal ag teacht le tosaíochtaí agus le straitéis Fhoras na Gaeilge
3. go bhfuil gá leis an tionscadal
4. go bhfuil luach airgid le fáil ag Foras na Gaeilge agus pobal na Gaeilge

**Fáilteofar roimh thionscadail mar iad seo a leanas:**

1. Tionscadail nuálacha a bheadh de leas earnáil na Gaeilge nó phobal na Gaeilge
2. Forbairt coincheapanna nua a bheadh de leas earnáil na Gaeilge nó phobal na Gaeilge
3. Tionscadail a mbeadh tionchar leathan acu ar earnáil na Gaeilge nó ar phobal na Gaeilge
4. Tionscadail a chinntíonn cur chun cinn, cothú agus buanú na Gaeilge.

**Ní cheadófar na nithe seo a leanas:**

1. Caiteachas caipitil, fostaíocht, urraíocht, aistriúchán, costais reatha, e.g. cíos, tuarastail, billí (seachas mar chuid de thionscadal), troscán
2. Míreanna atá de fhreagracht maoinitheoirí eile, dúbláil ar aon tionscadal atá ann cheana féin nó tionscadail shiarghabhálacha atá nó a bhí cheana féin ar an bhfód.
3. Imeachtaí Gaeilge (comórtais, féilte, campaí, ranganna club leabhar nó ciorcail chomhrá mar shampla)
4. Tionscadail nach bhfuil ag teacht le tosaíochtaí Fhoras na Gaeilge
5. Iarratais ó dhaoine aonair

**Riachtanais incháilitheachta an chiste**

1. Ní íocfaidh Foras na Gaeilge aon deontas i leith tionscadail atá á mhaoiniú cheana féin ag eagras eile stáit, ach amháin má tá comhthuiscint mhaoinithe aontaithe roimh ré leis na príomhfhoinsí stáit eile.
2. Is gá a léiriú go bhfuil cumas agus struchtúr ceart bainistíochta ag an eagraíocht atá i mbun an tionscadail.
3. Is gá go dtiocfadh iarratas ó:
4. Eagraíocht nó iarratasóir faoi stiúir coiste nó boird le sainrólanna deimhnithe, le bunreacht, ráiteas bainc cothrom le dáta in ainm an iarratasóra agus cuntais deimhnithe ag cuntasóir cairte, sonraí cánach agus seicliosta um chumhdach leanaí má bhaineann

**nó**

1. Comhlacht, gnó, trádálaí aonair cláraithe le meabhráin agus airteagail, ráiteas bainc cothrom le dáta in ainm an iarratasóra agus cuntais deimhnithe ag cuntasóir cairte, uimhir chláraithe chomhlachta, sonraí cánach má bhaineann agus seicliosta um chumhdach leanaí má bhaineann

**nó**

1. Scoil le ráiteas bainc cothrom le dáta in ainm an iarratasóra, cuntais deimhnithe ag cuntasóir cairte agus seicliosta um chumhdach leanaí

**Maoiniú atá ar fáil**

1. Idir €1,000/£900 agus €12,000/£10,800
2. Is gá an maoiniú a chaitheamh agus an tionscadal bheith curtha i gcrích taobh istigh den bhliain airgeadais Eanáir go Nollaig

**Treoir maidir le hiarratais**

1. Ceadófar iarratas amháin in aghaidh an iarratasóra agus maoiniú aonuaire atá i gceist in aghaidh an tionscadal.
2. Ceadófar iarratas amháin gach dhá bhliain.
3. Ní ghlacfar le hiarratais ó dheontaithe reatha a fhaigheann níos mó ná €50,000/£45,000 in aghaidh na bliana ó Fhoras na Gaeilge.

**Cé nach bhfuil inmhaoinithe?**

1. Eagraíochtaí nach léiríonn cur chuige nó polasaí soiléir maidir le cur chun cinn na Gaeilge.
2. Aon iarratasóir a dhéanann stocaireacht faoi iarratas le haon chomhalta boird nó fostaí de chuid Fhoras na Gaeilge.

**Láimhseáil iarratas ar dheontas**

1. Is ar fhoirm iarratais Fhoras na Gaeilge amháin a ghlacfaimid le hiarratais. Ní mór an fhoirm a chomhlánú ina hiomláine, gach ceist a fhreagairt agus aon eolas eile a iarrtar san fhoirm a sholáthar.
2. Déanfaidh Foras na Gaeilge measúnú ar gach iarratas bunaithe ar an eolas a thabharfaidh an t-iarratasóir ar an bhfoirm iarratais. Féadfaidh Foras na Gaeilge eolas breise a lorg.
3. Beidh iarratas dícháilithe má thugann iarratasóir eolas míchruinn.